กินยาคุมฉุกเฉินไปวันที่2กันยาปัจจุบันประจำเดือนยังไม่มาตรวจแล้วได้ขีดเดียวแบบนี้ท้องไหมคะหรือต้องตรวจซ้ำไหมคะ
สวัสดีค่ะ การทานยาคุมฉุกเฉินนั้น จะช่วยป้องกันการตั้งครรภ์ได้ตั้งแต่ 58%-95% ทั้งนี้ขึ้นอยู่กับความรวดเร็วในการทานหลังจากมีเพศสัมพันธ์หากประจำเดือนในรอบที่แล้วมาวันที่ 10 ส.ค. (หรือก่อนหน้านั้น) แสดงว่าประจำเดือนมาช้ากว่ากำหนด โดยอาจเกิดจาก1. การตั้งครรภ์ ซึ่งหากเพิ่งมีเพศสัมพันธ์ไปล่าสุดในวันที่ 2 ก.ย. อาจจะยังตรวจไม่พบได้ ต้องรอไปอีกซักระยะ2. ผลยาคุมฉุกเฉินอาจทำให้ประจำเดือนมาช้ากว่าปกติได้3. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้รอไปอีกซัก 1 สัปดาห์ หากประจำเดือนยังไม่มา ควรตรวจหาการตั้งครรภ์ซ้ำดูค่ะ หากตรวจไม่พบ ก็ให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ